Michele Alboreto je pokojni dirkač Formule 1. Kariero v Formuli 1 je začel v sezoni 1981 pri Tyrrellu, kjer je v sezonah in dosegel po eno zmago (Velika nagrada Las Vegasa 1982 in Velika nagrada vzhodnih ZDA 1983). Nato se je pred sezono 1984 preselil v Ferrari in z eno zmago na Veliki nagradi Belgije in še tremi uvrstitvami na stopničke končal na četrtem mestu v prvenstvu. V naslednji sezoni 1985 pa je bil še uspešnejši, saj je z dvema zmagama na Velikih nagradah Kanade in Nemčije v prvenstvu zaostal le za Francozom Alainom Prostom. Naslednje tri sezone pri Ferrariju so bile manj uspešne, saj mu ni uspelo več zmagati, dosegel pa je še nekaj uvrstitev na stopničke v vsaki sezoni. V sezoni 1989 je spet s Tyrrellom dosegel še ene stopničke, nato pa dirkal brez večjih uspehov v majhnih ekipah do sezone 1994, ko se je upokojil. Leta 2001 se je smrtno ponesrečil na testiranju športnih dirkalnikov v Nemčiji.